hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
6 ամիս առաջ՝ պատժի հետ անհամատեղելի հիվանդությունների հիմքով ազատ արձակված նախկին ցմահ դատապարտյալ Վահագն Մարուքյանը երեկ կրկին դատարանում էր. այս անգամ՝ իր նախաձեռնությամբ: Վերջինս բողոքարկում է 1993 թվականին իր գործը քննող, նախկինում հատուկ կարևորագույն գործերով ավագ քննիչ Անդրանիկ Միրզոյանի որոշումը: Ըստ Մարուքյանի, այդ որոշման մեջ սխալ տեղեկություններով իրեն էին վերագրել չկատարած հանցանքը, ինչի արդյունքն ինքը 25 տարի կրել է.
«Վանաձորի կենտրոնական ոստիկանական բաժանմունք էին տարել, եկան ասեցին՝ Վռամ Խոռխոռունին իրա «բրիգադով» եկել ու հրամայել ա՝ եթե չասի, որ ինքն ա սպանել, քաղմասից հանեք ու խփեք։ Գալիս են քննիչ Անդրանիկ Միրզոյանն ու էն ժամանակ գնդապետ, հիմա արդեն Ազգային հերոս, գեներալ-լեյտենանտը (ում անունը Վահագնը չբարձրաձայնեց- խմբ․)։ Վախեցած կպնում եմ նստարանիս, խաբում ասում են՝ արի, ստորագրելու բան կա։ Ճանապարհին ինձ զոռով բռնում են, քաղմասից դուրս հանում, ծեծելով բերում աստիճանների մոտ ու գլորում ներքև։ Մի կերպ վեր եմ կենում, էդ պահին կրակում են նստատեղիս, ես գլորվում եմ ու ուշափաթվում․․․»,- Forrights-ի հետ զրույցում դեռ բանտում եղած ժամանակ պատմել էր Մարուքյանը։
Ուշքի գալուց հետո էր Վահագնը ընդունել «չկատարած հանցանքը», սակայն տարիներ շարունակ իր մեջ հույս փայփայեց, որ մի օր ազատ կարձակվի, կպայքարի արդարության համար և կապացուցիր իր անմեղությունը:
«Էն քաղմասի պետը, քրեականի պետն ու բոլոր էն մարդիկ, որ աթոռներ էին ջարդում վրես, որ տեղափոխում էիք Երևանի «Նուբարաշեն»-ի բերդ ու ռեժիմով 3 ամիս ծեծում, դուք բոլորդ մարդակերներ եք» ,- այսօր ասում է նախին դատապարտյալը:
Երկրորդ կարգի հաշմանդամություն ունեցող Վահագնը դժվարությամբ է քայլում՝ երկու ձեռնապայտերի օգնությամբ, հենց այդպես մի կերպ էլ նա բարձրացավ դատաան դահլիճ, որը տեղակայված էր երկրորդ հարկում: Ինչպես նշում էր Մարուքյան՝ նիստերի դահլիճ մտնելուն պես, ինքն այս օրվան երկար է սպասել ու այսօր պատրաստ է «մարդակերներին իր տեղը ցույց տալ»:
Սակայն դատական նիստը սկսվելուց 5 րոպե անց, հետաձգվեց: Դատարան չէր ներկայացել Դատախազության ներկայացուցիչը, բացի դրանից, դատավոր Դավիթ Գրիգորյանը ևս չէր հասցրել ծանոթանալ գործի նյութերին:
Վանաձորից այդ առողջական վիճակով հատուկ դատական նիստի համար Երևան ժամանած Վահագնին վրդովեցրեց նիստի հետաձգման հանգամանքը:
«Ուրեմն ես էս ոտքերով Վանաձորից հասնեմ ստեղ, դատախազն իրա քմահաճուոյքով երբ ուզի գա՞: Ինձ Կիրովականից հասցրել ես ստեղ, ասում ես՝ նյութերին չեմ ծանոթացել, տենց ո՞նց լինի ախր»,- ասում է նախկին դատապարտյալը:
Վահագն Մարուքյանի բողոքի քննությունը կշարունավի հուլիսի 1-ին:
Նախորդ նյութըԲողոքի ակցիա Կառավարության դիմաց․ Պահանջում են հեռացնել Կենդանաբանական այգու տնօրենին
Հաջորդ նյութըՄանվել Գրիգորյանի պաշտպանները գրավի դիմաց ազատ արձակելու միջնորդություն են ներկայացրել
Մարտական դիրքում հայտնաբերվել է զինծառայողի դի` հրազենային վիրավորումով
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Հայկական կողմն ունի 3 զոհ.ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.